**Kehidakustány Község Önkormányzata**

**8784 Kehidakustány, Dózsa Gy. u. 7. tel.: 83/534-003. e-mail:** **info@kehidakustany.hu**

**HIRDETMÉNY**

A Kehidakustány Község Önkormányzata Képviselő-testülete Kehidakustány község településrendezési eszközeinek módosításáról határozott. A módosítás célja a település szociális intézményrendszerének fejlesztése érdekében 24 egységes nyugdíjasház beruházás megvalósíthatóságának biztosítása, valamint a Vt-6 jelű övezetben meghatározott legnagyobb beépíthetőség növelése.

A változtatás terveit az AOD Építész és Grafikus Iroda Kft. (Zalaegerszeg) készítette el, a véleményezési tervdokumentáció lakossági fórumon, honlapon és hirdetményben kerül ismertetésre a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 7/2017.(III.20.) önkormányzati rendelet szerint.

A módosítás dokumentumai *megtekinthetők* a Kehidakustányi Közös Önkormányzati Hivatalban ügyfélfogadási időben, valamint a [www.kehidakustany.hu](http://www.kehidakustany.hu) honlapon.

A Hivatal ügyfélfogadási rendjéről szintén a fenti honlap nyújt tájékoztatást.

*A tervezettel kapcsolatos vélemények, észrevételek szóban* lakossági fórumon*, írásban*

 - postai úton Kehidakustány Község Önkormányzatának címezve (8784 Kehidakustány,

 Dózsa Gy. u. 7.)

 - személyesen az Önkormányzat hivatalában (Kehidakustányi Közös Önkormányzati

 Hivatal 8784 Kehidakustány, Dózsa Gy. u. 7.) leadva,

 - az Önkormányzat muszaki@kehidakustany.hu e–mail címére megküldve a lakossági fórumot követő 8 napon belül tehetők meg.

A megküldött észrevételben, véleményben meg kell jelölni az egyeztetési eljárás tárgyát – *Kehidakustány község településrendezési eszközeinek módosítása a nyugdíjasház beruházás kapcsán* – a beküldő személy vagy szervezet nevét, képviselőjét, postai és e-mail címét.

Képviselő-testület döntött Kehidakustány község Településképi Arculati Kézikönyvének elkészítéséről és a kapcsolódó településképi rendelet megalkotásáról.

A Településképi Arculati Kézikönyv elkészítésével az APOO Design Bt.-t ( Budapest) bízta meg.

Az Önkormányzat a Településképi Arculati Kézikönyv és a településképi rendelet elkészítésének megkezdéséről szintén a lakossági fórumon nyújt tájékoztatást.

*Lakossági fórum időpontja*: 2018. december 04. 17,00 óra, *helyszíne:* Kultúrház Kehidakustány, Hunyadi u. 1-3.

Kehidakustány, 2018. november 20.

 Lázár István sk.

 polgármester